Súdsineeske See

De Súdsineeske See is in rânesee fan de Grutte Oseaan. De see beslacht in gebiet mei in grutte fan om-ende-by 3.500.000 km² tusken de Strjitte Karimata en de Strjitte fan Taiwan. De Strjitte Malakka ferbynt de see mei de Yndyske Oseaan. De Golf fan Tailân en de Golf fan Tonkin meitsje der diel fan út.

Der lizze inkele hûnderten eilannen yn dizze see, dêr't Hainan fierwei it grutste fan is.

Yn westerske talen ferwiist de namme fan de see nei Sina, mar yn Fjetnam hjit de see "Eastsee" (Bien Dong). Der binne lannen, wêrûnder de Filipinen, dy't it tige beswierlik fine dat de namme Súdsineeske See brûkt wurdt, omdat dat betsjutte soe dat de Sinezen  soevereiniteit oer de see hawwe. 

Lannen dy't oan dizze see grinzgje binne: Sina, Taiwan, de Filipinen, Maleizje, Brûnei, Yndoneezje, Singapore, Tailân, Kambodja en Fjetnam.

 Polityk 
De see is geopolityk fan grut belang omdat troch de see de op ien nei drokst befearne seerûte yn de wrâld leit. Alle dagen wurde mei skippen goed 1,6 m³ (10 miljoen fetten) rûge oalje troch de Strjitte Malakka transportearre. 

Noch net sa lang lyn binne ierdoaljereserves, fan likernôch 1,2 km³ (7,7 miljard fetten), fûn. De ierdgasreserves wurde skatten op 7500 km³.

 Waarkunde 
Yn de perioade fan jannewaris oant april is sprake fan min waar yn de Súdsineeske See, dat ferskynsel wurdt de Crachin neamd. 


Kategory:Rânesee fan de Grutte Oseaan
Kategory:See yn Aazje
Kategory:Wetter yn Brûnei
Kategory:Wetter yn de Filipinen
Kategory:Wetter yn Fjetnam
Kategory:Wetter yn Kambodja
Kategory:Wetter yn Maleizje
Kategory:Wetter yn Sina
Kategory:Wetter yn Singapoer
Kategory:Wetter yn Tailân
Kategory:Wetter yn Taiwan
Kategory:Wetter yn Yndoneezje